Mysterium | Gémklub társasjátékbolt és webáruház Gémklub társasjátékbolt és webáruház
Gémklub kiadású játékok, Kommunikációs társasjátékok, Beszélgetős társasjátékok, Kooperációs társasjátékok, Okos partijátékok, Magyar Társasjáték díj 2017 jelölt
Kezdőknek ideális 27 Gyakorlott játékosoknak 10 Családdal 26 Partijátéknak 26
Értékelések: 1 - 10 (összesen: 44)
Reesha | 2018. április 22.
Nálunk a Cluedo és a Dixit is nagy kedvenc. Inkább a Dixithez hasonló. Még nem játszottuk sokszor. Az első játék döcögösen ment mert csak a "szellem" olvasta el a játékszabályt. Ezért lassú volt de élvezhető. :)
Még a kártyák véges száma se okozott gondot, mivel csak pár napja van meg. De van Dixitünk és Dixit kiegészítőnk, úgyhogy ha már kiszámíthatóvá kezd válni belekeverjük a kártyákat. A kiegészítők sajnos elég drágák hozzá. De talán majd egyszer egy akció keretében sikerül beszerezni. :)
Abszolút kooperatív játék, gyorsabban megy ha a játékosok összedolgoznak. Mi öten játszottuk.
Ha szereted a Dixitet egy próbát mindenképpen megér. ;)
Cluedo+Dixit=Mysterium
Ádám | 2018. március 20.
Egy nagyszerű asszociácós játék. Több köze van a Dixithez, a "nyomozás" a szellem és játékosok profi összehangoltságával gyorsan is haladhat. 2-3 személlyel a játék jó, de minimum 4-el még jobb (többel még nem tudtuk kipróbálni) 2-3 főre szabott szabályzat kissé logikátlan végjátékot eredményez. Kiváló mechanika a játékban a "szavazás" lehetősége, amivel jobb eredményt érhet el egy-egy médium.
Gyerekekkel elképesztő szinten lehet ezt a játékot játszani 10 és 11 éves lányok az érintettek), fantáziájuk határtalan, a megoldás végén csak fogjuk a fejünket, hogy milyen nagy koponyák. Csak ajánlani tudom kicsiknek és nagyoknak!
Cluedo és Dixit keveréke
Nagyon szuper kooperatív játék,az egész család tetszését elnyerte.Nagyon szépen kidolgozott a játéktér és a kártyák is . Akik szeretik a misztikus ,nyomozós játékokat nem fognak csalódni benne. A sok kombinációnak és folyamatos szellem/médium tagok cserélgetésének köszönhetően nem válik hamar unalmassá hiszen mindenki másképpen gondolkodik és próbálja rávezetni a többieket a megoldásra. Külön plusz pont,hogy 7-en is lehet játszani és mi általában sokan vagyunk. Az egyik nagy kedvencünk lett.
Cluedo apuka és Dixit anyuka csemetéje
Zsolt | 2018. március 7.
Anno én imádtam a Cluedot, rajongtam érte, bizakodva álltam e játék elé is, de a játék csak "nyomokban tartalmaz Cluedot", a Dixit jellemvonásai erősebbek, ezzel nincs is semmi probléma. Empátiára nevel egy könnyed stílusban, ráadásul meséket sem kell kitalálni (ami a Dixitben engem zavart, ha túl specifikusan leírod a kártyát, veszítesz). A grafika gyönyörű, a kiegészítőjét ajánlom mellé. 3-4 fővel játszanám én is, de nagy előnye, hogy 7 személlyel is játszható, igaz, azesetben már nem a játék kerül a fókuszba.
Cluedo/Dixit/Fedőnevek kombó
Lili | 2018. február 28.
Baráti társasággal egy nagyobb társasjáték rendezvényen próbáltuk ki a Mysteriumot, ami elég nagy szerencse volt: az előkészítés viszonylag sok időbe telik, és nem volt baj, hogy egy gyakorlott játékos elmondta a szabályokat, különben azt is rághattuk volna jó ideig. A kivitelezés egyszerűen csodálatos, mind a kártyák, mind a tábla elemei illetve a figurák átgondoltak, gyönyörűen formázottak és igen sokat adnak hozzá, hogy valóban belevonódjunk a játékba. Szeretem a kooperációs játékokat, ezt is az első adandó akalomma újrajátszottuk. Jó, de nem lesz a kedvenc co-op játékunk.
Nem kell gyakran elővenni
Szeretem az asszociációs játékokat, és ez egy nagyon szép példája minden tekintetben. Igényes darab, no. Dixit típusú kártyák kijátszásával az egyik játékos, aki egy gyilkosság áldozatának szellemét alakítja megpróbálja sugallni, hogy ki lehetett az elkövető, mivel és hol követték el a gyilkosságot. Az idő korlátozott. Egyrészt 1-1 fordulót homokóra mér, másrészt csak pár kör áll rendelkezésre, ami általában elég is. Kellemes időtöltés. Az azonban igaz, ahogy mások is írták, hogy ha sűrűn játszotok vele, nagyon ismétlődővé válhat, akárcsak a Dixit. Van hozzá kiegészítő, bár ezt még nem próbáltam. Az is igaz, hogy az előkészületek picit időigényesek, de nem annyira vészes, főleg, ha a társak is segítenek: valaki a személyeket teszi ki random, valaki a helyszíneket, míg egy másik játékos a tárgyakat. Láttam már ettől macerásabb kipakolást is, de azokat nem szeretem. Mint ahogy a bonyolult játékszabályokat sem szeretem, mert ritkán játszok, és ha lehet mindig mással, így esélyem sem lenne megjegyezni :-)
Bár elvileg ketten is játszható, inkább 3-4 fő az ideális.Ha többen vagytok, sajnos a szellemnek sok idő, amíg megpróbál valami használhatót kitalálni mindenkinek, ami uncsi lehet a játékosok számára. Persze lehet tanakodni azon, hogy mi lehetett a korábban kapott lapok hasonlósága/különbsége, így hangolódva rá a szellem-játékos gondolkodására.
Tovább gondolt Dixit
Tamás | 2018. február 12.
Akinek a Dixit bejön, ezt is fogja szeretni. A játék gyors, 30-40 perc alatt bőven lemegy egy kör. Közepes nehézségi szinten gond nélkül végig játszottuk, viszont nehéz fokozaton elvérzett a csapat, ami jó, mert így van benne bőven izgalom. Nehéz fokozaton sokszor az okozza a kihívást, hogy nem mindig van olyan kép a szellem kezében, amivel a játékos társát segíteni tudja. A kártyái a Dixittel variálhatóak, ami szintén jó, mert 10 játék után az ember kiismeri a lapokat és jól jön egy kis változatosság.
Művészi szépségű játék
Tünde | 2018. február 11.
Eddig sajnos csak egyszer tudtam vele játszani egy társas klubban, de ott teljesen beleszerettem a képekbe - egyszerűen csodálatosak. A játék maga is tetszett - annyit azonban hozzátennék, hogy csak a felnőttek élvezték, a gyerekek könnyen felkapták a vizet azon, hogy ki mit értelmez bizonyos képekből :) A család többsége a stratégiai játékokat kedveli, így egyelőre még nem szereztem be, de mindenképpen szeretném egyszer a polcomon látni.
Küldöm az energiát, javul már?
Ti Wine | 2018. január 16.
Kellemes csalódás volt. Soha nem voltam egy nagy Cluedo rajongó, Dixitet is csak elvétve játszottam.
De a játéknak az artworkje, a kivitelezése és a hangulata hamar meggyőzött, hogy jó választás volt. Mind a szellem, mind a médium oldala nagyon izgalmas lehetőségeket rejt. Külön öröm, hogy a szokásos 4 fős játékokhoz képest ezt 7-en is lehet játszani, nagyobb társaságok is összeülhetnek. A játékélményt külön fokozza, ha az ember ad a hangulatra is egy kicsit, félhomály, pár gyertya, misztikus zene a háttérben.
Egy idő után lehet, hogy kicsit kiszámíthatóak lehetnek az asszociációk, egy dixit paklival kiegészítve viszont új lehetőségeket teremthetünk.
Én személy szerint a játékok ki és elpakolását is nagyon élvezem, így nem zavar, hogy hosszabb előkészületeket vesz igénybe a játék.
Nagyon ajánlós azoknak, akik a szépen kidolgozott, hangulatos, kooperatív játékokra vadásznak, mint médiumok a szellemre.
Idő után fárasztó
János | 2018. január 12.
Már a kikészítés is sok időt vesz el. Főleg a "szellem" munkája hosszú idő. Bár előnye, hogy közösen is lehet gondolkodni, de az asszociáció nem könnyű. A helyekhez, emberekhez, tárgyakhoz való "dixit" lapok egy idő után automatikussá válnak és felismerhetővé.
Olykor jó elővenni és egy kicsit játszani, de nem ez a legjobb társas a világon.